Beach Box MIX Nakts (amatieru turnīrs)


Organizators – Pludmales volejbola halle Beach Box. 

Mērķis – Attīstīt un popularizēt pludmales volejbolu.

Laiks un vieta – Turnīra kalendārs ir ievietots Beach Box mājas lapā www.beachbox.lv, Beach Box pludmales volejbola halle (Brīvības gatvē 197B, Rīgā).

Dalībnieki – Turnīrā var spēlēt visi pludmales volejbola interesenti. Sacensības norisinās 3 pret 3, mix disciplīnā, komanda var pieteikt 2 vīriešu dzimuma pārstāvjus un 1 sievieti. Maksimālais komandu skaits vienā sabraukumā 32, priekšroka tiek dota komandām, kas pirmās atsūtīs pieteikumu dalībai turnīrā. 

Izspēles kārtība – Izspēles notiek 2 posmos - grupu turnīrā un finālā pēc 1 mīnuss sistēmas. Dalībnieku skaits grupās, komandu skaits, kas izies no grupas, setu skaits un punktu skaits setā tiks noteikts atkarībā no komandu skaita turnīra dienā. 

Spēļu tiesāšana – Tiesāšana notiek pēc atvieglotiem FIVB noteikumiem. Spēles tiesās komandu spēlētāji, kas tajā brīdī nepiedalīsies sacensībās. 

Pieteikšanās un reģistrācija – Pieteikumus līdz turnīra iepriekšējās dienas plkst. 12:00 jāsūta elektroniski turnīra organizatora pārstāvim Arnim Tuntem pa e-pastu arnis@beachbox.lv, pieteikumā jānorāda spēlētāju vārdi un uzvārdi, dzimšanas datumi, kā arī kontaktinformācija. Ja komandu skaits nav sasniedzis maksimumu, par papildus samaksu var pieteikties arī turnīra dienā sekretariātā.

Komandu reģistrācija notiek turnīra dienā sekretariātā no plkst. 21:30 līdz 22:00.

Finansiālie nosacījumi – Turnīra dalības maksa ir 15Ls no komandas, kas tiek maksāta skaidrā naudā turnīra dienā sekretariātā, komandas reģistrēšanās brīdī. Komandām, kas pieteiksies turnīra dienā - 20Ls. 

Apbalvošana – Turnīra uzvarētāji saņems pārsteiguma balvas no Beach Box halles atbalstītājiem.

Medicīniskais nodrošinājums – katrs turnīra dalībnieks piesakot savu dalību apliecina, ka pats atbild par savu veselības stāvokli. Turnīra organizators traumu gadījumā nodrošina ātrās medicīniskās palīdzības izsaukšanu.

Kontaktinformācija – papildus informāciju par Beach Box MIX Nakts turnīru var uzzināt zvanot turnīra organizatora pārstāvim Arnim Tuntem pa tel. 26347703 vai sūtot e-pastu uz arnis@beachbox.lv  



